CELEX: C2006/326/147
Language: el
Date: 2006-12-30 00:00:00
Title: Υπόθεση T-320/06: Προσφυγή της 27ης Νοεμβρίου 2006 — Moreira da Fonseca κατά ΓΕΕΑ — General Óptica (GENERAL OPTICA)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/71
            
         Προσφυγή της 27ης Νοεμβρίου 2006 — Moreira da Fonseca κατά ΓΕΕΑ — General Óptica (GENERAL OPTICA)
   (Υπόθεση T-320/06)
   (2006/C 326/147)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Alberto Jorge Moreira da Fonseca Lda (Santo Tirso, Πορτογαλία) (εκπρόσωπος: Oehen Mendes, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: General Óptica SA (Βαρκελώνη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την εκδοθείσα στο πλαίσιο της υπ' αριθ. 829C (Υπόθεση R 946/2005-1) διαδικασίας ακυρώσεως απόφαση του πρώτου τμήματος προσφυγών του ΓΕΕΑ, της 8ης Αυγούστου 2006, η οποία κοινοποιήθηκε στην προσφεύγουσα στις 27 Σεπτεμβρίου 2006 και, κατά συνέπεια, να κηρύξει άκυρο το κατατεθέν στις 5 Νοεμβρίου 2001 και καταχωρισθέν στις 31 Ιανουαρίου 2003 κοινοτικό σήμα αριθ. 2 436 723«GENERAL OPTICA» ή, επικουρικώς, να κηρύξει τον δικαιούχο του σήματος αυτού έκπτωτο των δικαιωμάτων του και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: Το εικονιστικό σήμα «GENERAL OPTICA» για υπηρεσίες της κλάσεως 42 (Υπηρεσίες Οπτικών) — κοινοτικό σήμα αριθ. 2 436 723
   
      Δικαιούχος του κοινοτικού σήματος: General Óptica SA
   
      Αιτών την ακύρωση του κοινοτικού σήματος: Η προσφεύγουσα
   
      Σήμα του οποίου δικαιούχος είναι η προσφεύγουσα: Η προγενέστερη εθνική εμπορική επωνυμία «Generalόptica» για την εισαγωγή και τη λιανική πώληση οπτικών συσκευών, εξοπλισμού ακριβείας και φωτογραφικών μηχανών
   
      Απόφαση του τμήματος ακυρώσεως: Απόρριψη της αιτήσεως περί κηρύξεως της ακυρότητας
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση, μεταξύ άλλων, του άρθρου 8, παράγραφοι 1 και 4, του κανονισμού 40/94, για τον λόγο ότι συντρέχει κίνδυνος συγχύσεως μεταξύ των δύο σημείων και το σημείο της προσφεύγουσας τυγχάνει προστασίας σε εθνικό επίπεδο.
   Παράβαση του κανόνα 22 του κανονισμού 2868/95 της Επιτροπής, καθόσον το ΓΕΕΑ δεν τήρησε την υποχρέωσή του να καλέσει την προσφεύγουσα να προσκομίσει στοιχεία προς απόδειξη της προηγούμενης χρήσεως.